**Jouni Kulonen** (s. 2. lokakuuta 1981 Forssa) on suomalainen entinen jääkiekkoilija, joka toimi kaudella 2011–2012 Suomi-sarjajoukkue Forssan Palloseuran pelaajavalmentajana ja joukkueenjohtajana. Kulonen oli vain 170 cm pitkä, mutta on yllättävän vahva kokoisekseen. Kulonen liikkui hyvin ja hän oli hyvä käsistään. Kulonen pelasi urallaan myös vuosina 2000–2003 yhteensä 140 SM-liigaottelua JYPissä ja teki niissä tehot 10+13=23. Jäähyminuutteja tuli 27.

Ura
---

### Seuraura

Kulonen oli Forssan Palloseuran kasvatti. Hän herätti pientä kohua jo pelaamalla 15-vuotiaana kauden 1996–1997 I-divisioonassa. Kulonen oli sarjan historian kaikkien aikojen nuorin maalin tehnyt. Hän teki tulokaskaudellaan tehot 5+3=8 32 ottelussa. Kulonen pelasi joukkueessa vielä seuraavat kolme kautta. Hän teki läpimurtonsa kaudella 1999–00 tehden 44 ottelussa tehot 11+23=34.

Kaudeksi 2000–2001 Kulonen siirtyi SM-liigaan ja JYPiin. Tulokaskausi toi hänelle 46 ottelussa tehot 4+3=7. Kulonen vahvisti keväällä 2001 myös JYPin A-nuoria, joiden riveissä hän voitti pronssia. Kulonen teki vuoden jatkosopimuksen JYPin kanssa joulukuussa 2001 ja pelasi seurassa kevääseen 2003 asti. Hän ei onnistunut tekemään kolmessa kaudessa läpimurtoa, vaan jäi kolmos-nelosketjun karvaajaksi. Kulonen siirtyi kaudeksi 2003–2004 Saksan Oberligan ERC Selbin riveihin.

Kulonen palasi FPS:ään Mestis-kauden 2004–2005 kynnyksellä. Hän oli joukkuelle kovan luokan vahvistus, mutta Kulonen pelasi loukkaantumisten takia vain 27 ottelua. Elokuussa 2005 Kulonen lähti hakemaan pelipaikkaa ulkomailta ja siirtyi Ruotsin I-divisioonan Asplövens HC:n riveihin try-outille. Hän ei saanut sopimusta. Kulonen löysi kuitenkin uuden seuran nopeasti, kun hän palasi Mestikseen ja siirtyi Kokkolan Hermekseen. Hänen seuransa kuitenkin putosi Suomi-sarjaan keväällä 2006. Kulonen oli Mestiksen karsintasarjan paras pistemies tehoilla 3+10=13.

Kulonen oli siirtymässä kaudeksi 2006–2007 taas Asplöven HC:hen, mutta hän aloitti kauden Tanskan I-divisioonan Aarhus IK:ssa ja siirtyi sieltä kesken kauden Norjan GET-liigan Furuset IF:n joukkueeseen. Kulonen pelasi Norjassa rikkonaisia kausia kevääseen 2009 asti, eikä pelannut kaudella 2008–2009 otteluakaan. Heinäkuussa 2009 hän siirtyi try-outille Kajaanin Hokkiin. Kulonen sai vuoden mittaisen sopimuksen elokuussa. Hänen kautensa oli kuitenkin pettymys, kun Kulonen kärsi jatkuvista loukkaantumisista. Hän pelasi vain 15 runkosarjaottelua tehoin 2+2=4.

Syyskuussa 2010 Kulonen palasi kasvattajaseuraansa FPS:ään pelaamaan Suomi-sarjaa. Hän kärsi kuitenkin loukkaantumisista suurimman osan kaudesta 2010–2011. Kulosen toinen kausi 2011–2012 päättyi kuitenkin jo harjoituskaudella, kun Kulonen päätti pitää välivuoden ja siirtyä valmennukseen. Hän ei mielestään päässyt pelaajana haluamalleen tasolle ja aikoi miettiä uransa jatkamista. Kulonen päätti lopettaa pelaajauransa keväällä 2012.

### Maajoukkueura

Kulonen kuului nuorena ikäkausimaajoukkueiden avainpelaajiin. Hän pelasi alle 20-vuotiaiden MM-kilpailuissa vuonna 2001 ja voitti hopeaa. Kulonen oli voittamassa myös alle 18-vuotiaiden maailmanmestaruutta 1999. Hän oli turnauksessa tehoilla 1+6=7 Suomen sisäisen syöttöpörssin voittaja sekä paras pistemies Mikko Hyytiän kanssa. Vuotta aikaisemmin Kulonen voitti alle 18-vuotiaiden EM-hopeaa.

Yhteensä Kulonen pelasi 34 nuorten ja 42 poikien maaottelua. Hänet valittiin vuonna 1996 Pohjola-leirin tähdistökentälliseen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 1996–1997 | FPS | I-divisioona | 32 | 5 | 3 | 8 | 6 | 2 | 0 | 0 | 0 | 0 |
| 1997–1998 | FPS | I-divisioona | 35 | 3 | 11 | 14 | 2 | 3 | 0 | 0 | 0 | 0 |
| 1998–1999 | FPS | I-divisioona | 44 | 7 | 10 | 17 | 12 | – | – | – | – | – |
| 1999–2000 | FPS | I-divisioona | 44 | 11 | 23 | 34 | 6 | – | – | – | – | – |
| 2000–2001 | JYP | SM-liiga | 46 | 4 | 3 | 7 | 25 | – | – | – | – | – | JMM | 7 | 0 | 1 | 1 | 0 |
| 2001–2002 | JYP | SM-liiga | 41 | 4 | 5 | 9 | 0 | – | – | – | – | – |
| 2002–2003 | JYP | SM-liiga | 53 | 2 | 5 | 7 | 2 | 6 | 0 | 0 | 0 | 0 |
| 2003–2004 | ERC Selb | Saksa II | 54 | 10 | 28 | 38 | 16 | – | – | – | – | – |
| 2004–2005 | FPS | Mestis | 27 | 8 | 10 | 18 | 10 | – | – | – | – | – |
| 2005–2006 | Hermes | Mestis | 34 | 4 | 11 | 15 | 14 | – | – | – | – | – |
| 2006–2007 | Aarhus IK | Tanska I | 13 | 7 | 17 | 24 | 12 | – | – | – | – | – |
|  | Furuset I.F. | Norja | 11 | 3 | 11 | 14 | 16 | 1 | 0 | 0 | 0 | 0 |
| 2007–2008 | Furuset I.F. | Norja | 26 | 2 | 10 | 12 | 2 | – | – | – | – | – |
| 2008–2009 | Furuset I.F. | Norja | – | – | – | – | – | – | – | – | – | – |
| 2009–2010 | Hokki | Mestis | 15 | 2 | 2 | 4 | 6 | – | – | – | – | – |
| 2010–2011 | FPS | Suomi-sarja | 7 | 2 | 5 | 7 | 0 | – | – | – | – | – |
| 3 kautta | yhteensä | SM-liiga | 140 | 10 | 13 | 23 | 27 | 6 | 0 | 0 | 0 | 0 |

Lähteet
-------

* Jouni Kulonen Eurohockey-sivustolla (englanniksi)
* Jouni Kulonen The Internet Hockey Databasessa (englanniksi)
* Jouni Kulonen *Elite Prospects*. Everysport Media Group AB.  (englanniksi)
* Jouni Kulonen Jatkoaika.comissa (Internet Archive)

### Viitteet

1. 1 2  #5 Jouni Kulonen  17.9.2010. Forssan Palloseura.  Arkistoitu 10.3.2016. Viitattu 27.3.2011.
2. ↑  Helminen, Antti: JYPin pelaaja-arvostelut: kausi 2000–01  4.4.2001. Jatkoaika.com. Viitattu 8.1.2013.
3. ↑  Lytsy, Santtu; Mattlar, Mikko: JYP:n joulutodistukset 2002  17.12.2002. Jatkoaika.com. Viitattu 16.1.2013.
4. 1 2  Jatkoaika.com
5. 1 2 3 4  EliteProspects
6. 1 2  JYPin Jouni Kulonen Saksaan  1.6.2003. Jatkoaika.com. Viitattu 5.6.2010.
7. ↑  JYP solmi muutamia pelaajasopimuksia  20.12.2001. Jatkoaika.com. Viitattu 5.6.2010.
8. ↑  Jouni Kulonen palaa Forssaan  15.9.2004. Jatkoaika.com. Viitattu 5.6.2010.
9. ↑  Jouni Kulonen kokeelle Ruotsiin  31.8.2005. Jatkoaika.com. Viitattu 5.6.2010.
10. ↑  Turo Virta puolustamaan saapasmaahan  5.9.2005. Jatkoaika.com. Viitattu 5.6.2010.
11. ↑  Jouni Kulonen vahvistaa Hermestä  9.9.2005. Jatkoaika.com. Viitattu 5.6.2010.
12. ↑  Haaparantaan kasataan suomalaislegioonaa  26.7.2006. Jatkoaika.com. Viitattu 5.6.2010.
13. ↑  Jussi Nättinen Hokin haaviin  29.7.2009. Jatkoaika.com. Viitattu 5.6.2010.
14. ↑  Hokki teki tukun sopimuksia  1.8.2009. Jatkoaika.com. Viitattu 5.6.2010.
15. ↑  Hokki-toimitus: Hokin pelaajatodistukset 2009–2010  2.4.2010. Jatkoaika.com. Viitattu 5.6.2010.
16. ↑  Mestis-pelaajia alasarjoihin  17.9.2010. Jatkoaika.com. Viitattu 27.3.2011.
17. ↑  Päivitetyt tiedot joukkueen loukkaantuneiden listalta  18.1.2012. Forssan Palloseura.  Arkistoitu 2.2.2014. Viitattu 26.3.2012.
18. ↑  Palloseuralla jo paljon pelaajasopimuksia, pari kovaa pelimiestä jättää kaukalot  6.5.2012. Forssan Palloseura.  Arkistoitu 15.7.2012. Viitattu 6.5.2012.